als_Latn dik_Latn sag_Latn
Asport- Leonardo ka dhënë një intervistë të gjatë për gazetën sportive franceze ‘L’Equipe’, në të cilën është kthyer të flasë për eksperiencën e tij italiane si trajner por edhe për këto muaj që ai drejton klubin parisien sëbashku me Karlo Ancelotin.
Tema e parë ku ai është ndalur ka qënë largimi nga Milani dhe fjalët për një probleme me presidentin Berluskoni. “ Tashmë nuk kam më kontakte me të. Kemi pasur përplasje në momentin në të cilin jam larguar nga Milani. Po, më ka kritikuar shumë në periudhën kur unë drejtoja Milanin, por kush president nuk e bën? Nuk ishte i lidhur në atë pikë problemi, nuk ka të bëj aspak në lidhje me këtë cështje problemi, është krejtësisht diku tjetër”. Më pas ka ndodhur transferimi te Interi. “ Masimo Morati më ka trajtuar si një fëmijë. E admiroj shumë për gjithcka ka bërë. E kryen punën e tij me shumë pasion, me zemër dhe është kritikuar gjithmonë për këtë, por nëse bën një llogari të kujdeshme për Interin ka qënë gjithmonë prezent. Do të mbaj gjithmonë kontakte me të, panvarsisht se do të punojmë përsëri sëbashku ose jo”. Në Milano trajneri dhe drejtori sportiv brazilian ka pasur probleme të tjera, te Milani, jo vetëm me presidentin Berluskoni por edhe me mesfushorin Xhenaro Gatuso: “ Kemi bërë paqe! E njoh që nga viti 1999. Kur ka mbërritur te Milani ishte ende një djalë i vogël. Kam qënë trajneri tij dhe kemi pasur ndonjë debat me njëri-tjetrin. Ditën që është larguar nga Milani këtë verë i kam shkruar; ai më është përgjigjur dhe kemi bërë paqe. Kështu është i ndërtuar Xhenaro Gatuso! Ka gjithmonë dëshirë të madhe për të luajtur, edhe kur nuk ishte në gjëndje ta bënte dicka të tillë. Por në atë periudhë skuadra ishte duke marrë rezultate shumë të mira dhe unë nuk mund ta aktivizoja sepse nuk dëshiroja të prishja ekuilibrat në formacion”.
Tashmë eksperienca si trajner në Itali është e shkuara, prej një viti është kthyer në detyrën e drejtorit sportiv duke marrë drejtimin e PSG, në Francë, ku synon ta kthej këtë klub në një superfuqi futbolli. “ Kampionati nuk varet nga këto dy javë të para që nuk e kemi nisur mirë. Në Francë, kjo është mbase e vetmja skuadër që ka ndryshuar formacionin e saj nga fillimi. Skuadra të tjera janë mbase më të kolauduara- ka nënvizuar Leonardo që ka folur dhe për lëvizjet e rradhës në merkato- Debushi është një lojtar shumë i mirë. Menaxheri i tij është Bodmer. Kështu që mund të konfirmoj se kam folur me të. Por nuk kemi nisur asnjë tratativë me Lilë. Nene ndërkohë është një lojtar i madh, por nuk kemi marrë asnjë ofertë për mua të rëndësishme duke parë nivelin e tij. Nuk ka asnjë problem nëse një lojtar dëshiron të largohet, por për momentin nuk ka pasur asgjë konkrete. Kjo skuadër duhet të zbresë në fushën e lojës në cdo ndeshje për të fituar. Detyrimi për të fituar duhet të karakterizojë ADN tonë. Cdo lojtar i PSG duhet ta dijë. Dhe kjo nuk asnjë lidhje me objektivat, ose me imazhin: janë të tjera prioritetet tona”.
Në fund të intervistës së tij ekslusive drejtori sportiv i parisienëve ka komentuar edhe dy blerjet më të rëndësishme, Ibraimovic dhe Thiago Silva. “ Pasi kemi siguruar shërbimet e të dy lojtarëve kanë ndryshuar shumë gjëra për ne. Janë vlera e shtuar në këtë skuadër. E qartë që kemi kontrate të mira, por është po aq e qartë që kontribuojnë për të arritur te suksesi këtë skuadër. Jam këtu për këtë. Shikoni Ibraimovic. Mund të flisni për Mesi dhe Kristiano Ronaldo, por nuk janë sulmues si ai. Është i gjatë 196 centimetra, pothuajse 100 kilogram, ëshhtë i shpejtë, i lëvizshëm dhe me teknikën e tij, është lojtari më i mirë në botë në rolin e qëndërsulmuesit të pastër. Ronaldo dhe Mesi janë më shumë sulmues të dytë. Përsa i përket braziliani Thiago Silva duhet të them se është më i miri në pozicionin e tij”.
You must be logged in to post a comment Login
als_Latn als_Latn als_Latn als_Latn eng_Latn